cyanic-selkie/wikianc huggingface dataset:
Վիկտորյա Ազարենկա
2009 թվական
Դոհայի Եզրափակիչ մրցաշարի խմբային շրջանի առաջին խաղում Վիկտորյան հաղթում է 8-րդ դասակարգված Ելենա Յանկովիչին՝6-2, 6-3 : Խմբի երկրորդ խաղում Վիկտորյան, մի քանի անգամ առաջելություն ունենալով հաշվի մեջ և մոտ լինելով հաղթանակին, այնուամենայնիվ պարտվում է Կարոլին Վոզնյացկում՝ 6-1, 4-6, 5-7 : Վոզնյացկուն պարտությունը սրում է պայքարը կիսաեզրափակիչի ուղեգրի համար և, որպեսզի ուղեգիր ձեռք բերվի, Ազարենկան պետք է հաղթանակ տանի մրցաշարի երկրորդ դասակարգվածը համարվող Ագնեշկա Ռադվանսկու նկատմամբ։ Դա նրան համարյա հաջողվում էր։ Վիկտորյան հաղթում էր 6-4, 5-2 հաշվով, սակայն այնուհետև զիջում է հաջորդ տասը գեյմից ինը, որից հետո ստիպված է լինում հանվել մրցաշարից՝ ոտքի մկանների լուրջ ջղաձգումների պատճառով ։
Ազարենկան տարին ավարտում է համաշխարհային դասակարգման աղյուսակի 7-րդ հորիզոնականում, հաղթանակած-պարտված խաղերի 45-15 արդյունքով, ունենալով երեք նվաճված տիտղոս մենախաղերում և երկուսը՝ զուգախաղերում։ Վիկտորյան կարիերայի ընթացքում առաջին անգամ ընտրվում է WTA-ի Եզրափակիչ մրցաշարին։
2010 թվական
Տարին սկսում է Հոնկոնգի ցուցադրական մրցաշարին մասնակցությամբ, այնուհետև խաղացվում է առաջին պաշտոնական մրցաշարը Սիդնեյում, որտեղ հաջողվում է հասնել մինչև կիսաեզրափակիչ՝ զիջելով մրցաշարի ապագա հաղթող Ելենա Դեմենտևային Ռուսաստանից։
Այնուհետև հետևում է Australian Open-ը։ Զուգախաղում (Սվետլանա Կուզնեցովայի հետ) հաջողվում է հասնել երրորդ շրջան (զիջում են Բլեկ և Հուբեր զույգին), իսկ մենախաղում հաջողվում է հասնել 1/4 եզրափակիչ, որտեղ պարտվում է առաջինը դասակարգված Սերենա Ուիլյամսին, ընդ որում խաղի ընթացքում հաղթում էր 6-4, 4-0 հաշվով։
Ֆեդերացիայի գավաթում հավաքականի կազմում ոչ շատ հաջող ելույթներից հետո (Վիկտորյան խաղաց ոչ ամբողջական մեկ խաղ, իսկ Բելառուսիայի հավաքականը առանց նրա չկարողոցավ դուրս գալ ենթախմբից) բելառուս թենիսիստուհին ուղևորվեց Դուբայ, որտեղ, երկարետև ընդմիջումից հետո, մենախաղային մրցաշարում կարողացավ հասնել եզրափակիչ, որում, սակայն, պարտություն կրեց Վինուս Ուիլյամսից - 6-3, 7-5։
Գարնանային ամերիկյան մրցաշրջան 2010-ը ավելի վատ ընթացք ունեցավ, քան նախորդ տարի։ Ինդիանա Ուելսում հաջողվեց հասնել միայն երրորդ շրջան, որտեղ պարտություն կրեց Մարիա Խոսե Մարտինես Սանչեսից։ Մայամիում ամեն ինչ ավարտվեց մի փոքր ուշ՝ չորրորդ շրջանում անհաղթահարելի արգելք հանդիսացավ Կիմ Կլեյտերսը։ Համաշխարհային որակավորման մենախաղային դասակարգումը ընկավ մինչև իններորդ հորիզոնական։
Հողածածկի վրա մրցաշրջանի սկսման հետ մի փոքրիկ ետքայլ կատարվեց։ Վիկտորյան հայտավորվեց Մարբելի WTA International մրցաշարին։ Սակայն այնտեղ ևս հուսախաբություն էր սպասվում։ Երեք խաղում մրցակիցներին զիջելով միայն ինը գեյմ՝ նա չի կարողանում հասնել կիսաեզրափակիչ՝ ստիպված լինելով ընդհատել պայքարը (նույն Մարտինես Սանչեսի հետ քառորդ եզրափակիչ մրցախաղի միջնամասում թենիսիստուհին ստանում է ձախ ազդրի ցավագին վնասվածք) ։ Հաջորդ շաբաթ, Չարլստոնում, չբուժված վնասվածքով խաղալու փորձը, անհաջողության է մատնվում առաջին իսկ խաղում՝ երկրորդ սեթի միջնամասում նորից ստիպված է լինում դադարեցնել պայքարը ։
Եվրոպական հողածածկի վրա մրցաշարջանը անցնում է վնասվածքի և սեփական անհաջող սպորտային վիճակի հետ պայքարում։ Եզակի հաղթանակները բելառուս թենիսիստուհու վարկանիշը ցած են իջեցնում՝ ամռան սկիզբը Վիկտորյան դիմավորում է դասակարգման երկրորդ տասնյակի միջնամասում։
Որոշակի առաջխաղացում նկատվում է խոտածածկի մրցաշրջանի ժամանակ։ Վիկտորյան հասնում է Ինսբրուքի մրցաշարի եզրափակիչ, սակայն դեռևս անհանգստացնող առողջական խնդիրները թույլ չեն տալիս նույնիսկ մեկ սեթ շահել Եկատերինա Մակարովայի հետ մրցամարտում։ Ուիմբլդոնում հաջողվում է հասնել երրորդ շրջան։ Վիկտորյան առաջին սեթում շահում էր 5-3, որից հետո պարտվում է անընդմեջ տասը գեյմում և պարտվում է մրցաշարի հայտնություն համարվող Պետրա Կվիտովային Չեխիայից։
Մրցաշրջանում հաջորդ հայտնությունը կայանում է հուլիս-օգոստոս ամիսների սահմանագծին Սթենֆորդում (ԱՄՆ)։ Վերջին պահին ստանալով հատուկ հրավեր, Վիկտորյան վստահորեն հաղթահարում է մրցատարածությունը և տիտղոս է նվաճում։ Որոշակի դիմադրություն է ցույց տալիս միայն այդ պահին գործող չեմպիոն Մարիոն Բարտոլին։ Ֆրանսուհին միակն էր, որ կարողացավ սեթ շահել Ազարենկայից։
Հաջորդ մրցաշարը անց է կացվում Ցինցինատիում։ Մենախաղային մրցաշարը ավարտվում է առաջին իսկ խաղում, չնայած, որ Վիկտորյան շահում է առաջին սեթը և վստահ վարում էր երկրորդ սեթում։ Զուգախաղում հաջողվում է՝ առաջինը տասնհինգ ամսվա ընթացքում, դուրս գալ եզրափակիչ։ Մրցաշարի գլխավոր խաղում Ազարենկա և Կիրիլենկո զույգին դիմակայում էր փորձառու Ստաբս և Ռեյմոնդ զույգը։ Նախկին ԽՍՀՄ-ից զույգը ավելի ուժեղ էր և հաղթանակ տոնեց երկու թայ բրեյքներում։
Հողածածկի վրա մրցաշրջանի հետագա ընթացքը Հյուսիսային Ամերիկայում շարունակվում է մոռացված հրաժարումների շարքով։ Վստահորեն հասնելով Մոնրեալի մրցաշարի կիսաեզրափակիչ, Վիկտորյան հանվում է երկրորդ սեթի սկզբում՝ սաստկացած ցավի պատճառով։ Հաջորդ մրցաշարում՝ US Open-ում, Ազարենկան հանվում է երկրորդ շրջանում, որպես պատճառ անվանվում է տապը և մարզման ժամանակ ստացած ուղեղի ցնցումը   ։
Մրցաշրջանի աշնանային շրջանում Վիկտորյան նշվում է Տոկիոյի P5 մրցաշարի կիսաեզրափակիչում և հաղթանակ է տոնում Մոսկվայի մրցաշարում, որը նրան թույլ է տալիս տարին ավարտել մենախաղերի Թոփ 10-նյակում և որակավորվելու Դոհայի եզրափակիչ մրցաշարին։
Եզրափակիչ մրցաշարում բելառուս թենիսիստուհուն չի հաջողվում իրեն դրսևորել։ Հավասար պայքարում երկու պարտությունները առաջ են բերում ժամանակից շուտ մրցաշրջանի ավարտին։ Վիկտորյան մրցաշրջանը ավարտում է համաշխարհային դասակարգման աղյուսակի տասներորդ հորիզոնականում։
2011 թվական
Մենախաղային տարին սկսվում է Սիդնեյի մրցաշարի քառորդ եզրափակիչով, որտեղ Վիկտորյան զիջոււմ է Կիմ Կլեյստերսին և Australian Open-ի չորրորդ շրջանով (պարտություն Լի Նաից)։
Մենախաղային համեմետաբար ազատությունը թույլ է տալիս լրացուցիչ ուժեր հատկացնել զուգախաղերին։ Մելբուրնում Ազարենկա և Կիրիլենկո զույգը հասնում է եզրափակիչ, որտեղ պարտություն է կրում՝ ընթացքում շահելով եռեջին սեթը և 4-1 հաշվով վարելով երկրորդ սեթում։
Հետագայում, անհաջող անցկացնելով Արաբական թերակղզում կայացած մրցաշարերի շարքը, բելառուս թենիսիստուհին աստիճանաբար բարելավում է իր արդյունքները ԱՄՆ-ում կայացած մրցաշարերի ընթացքում։ Սկզբում Վիկտորյան հասնում է Ինդիանա Ուելսի մրցաշարի քառորդ եզրափակիչ (դադարեցնելով պայքարը Կարոլին Վոզնյացկու հետ մրցախաղում՝ ձախ ազդրի խնդիրների պատճառով), իսկ այնուհետև, երկու շաբաթվա ընթացքում, Ազարենկան անընդմեջ շահում է տասնմեկ խաղ և շահում է երկու տիտղոս՝ Մայամիում և Մարբելում (ընթացքում փոխելով ծածկույթը)։
Կարճատև խոտածածկային մրցաշրջանը բաղկացած էր Իստբուրնի մրցաշարից և Ուիմբլդոնից։ Արևելյան Սուսսեկսի մրցաշարում Ազարենկան հասնում է քառորդ եզրափակիչ, որտեղ, հրաժարվելով խաղից, զիջում է ֆրանսուհի Մարիոն Բարտոլին։ Մեծ Սաղավարտի մրցաշարում բելառուս թենիսիստուհին, հերթական անգամ, հասնում է քառորդ եզրափակիչ և առաջին անգամ անյտեղ հաղթանակ է տոնում։ Կիսաեզրափակիչում Ազարենկան, երեք սեթում, զիջում է մրցաշարի ապագա հաղթող Պետրա Կվիտովային։
Ասիական շարքը սկսվում է Տոկիոյի P5 մրցաշարով։ Վիկտորյան բավականին վստահորեն հասնում է կիսաեզրափակիչ, սակայն այնտեղ հանդիպում է Ագնեշկա Ռադվանսկու դիմադրությանը և զիջում է։ Երկրորդ սուպերմրցաշարում՝ Պեկինում, Վիկտորյան կրկին զգում է առողջական խնդիրներ՝ հանվելով մրցաշարից արդեն երկրորդ շրջանի մրցախաղից հետո։
Բելառուս թենիսիստուհին մրցաշրջան է վերադառնում մեկ ու կես շաբաթ անց՝ առողջական խնդիրները լուծված են և Վիկտորյան խաղից խաղ վստահություն է ձեռք բերում սեփական ուժերի նկատմամբ։ Թենիսիստուհին, սկզբից, շահում է Լյուքսեմբուրգի մրցաշարը, իսկ հետագայում Ազարենկան, բավականին հեշտությամբ, հասնում է WTA Եզրափակիչ մրցաշարի եզրափակիչ, որտեղ զիջում է հիանալի մարզավիճակում գտնվող Պետրա Կվիտովային։
Զուգախաղային տարին, Ավստրալիայում կայացած մրցաշարերի շարքից հետո, շարունակվում է բավականին հաջող, չնայած որ Վիկտորյան ստիպված էր լինում պարբերաբար դադար վերցնել՝ խնայելով ուժերը մենախաղերի համար։ Այսպիսով, մինչև գարնանային հողածածկի ավարտը, Ազարենկան և Կիրիլենկոն երկու անգամ հասնում են կիսաեզրափակիչ (Դուբայում և Ինդիանա Ուելսում)։ Այնուհետև շահում են Մադրիդի սուպերմրցաշարը և հասնում են Roland Garros-ի քառորդ եզրափակիչ։
Խոտածածկի վրա մրցաշրջանը բաց է թողնվում։ Վիկտորյան զուգախաղեր է վերադառնում միայն US Open Series-ի ժամանակ։ Ռուս-բելառուսական զույգը շահում է Սթենֆորդի մրցաշարը և հասնում է Տորոնտոյի մրցաշարի եզրափակիչ (եզրափակիչ խաղից հրաժարվում են Ազարենկայի առողջական խնդիրների պատճառով)։ Կանադայից հետո զուգախաղային մրցաշարերը երկար ժամանակով մոռացվում են։
Վերադարձը կայանում է Ասիայում կայացող մրցաշարերի ժամանակ՝ սեպտեմբերին։ Տոկիոյում աղջիկները հասնում են քառորդ եզրափակիչ, որտեղ Ազարենկան կրկին չի կարողանում ավարտել մրցախաղը, իսկ Պեկինում Ազարենկան և Կիրիլենկոն զիջում են արդեն երկրորդ շրջանում։
2012 թվական
Փութաջան աշխատելով միջմրցաշարային շրջանում, Վիկտորյան կարողացավ առաջին իսկ ելույթների ժամանակ ցուցադրել իր լավագույն խաղը՝ մեկը մյուսի ետևից հաղթելով մրցակցուհիներին։ Մրցաշրջանը բացող Սիդնեյի մրցաշարում բելառուս թենիսիստուհին հերթականությամբ հաղթանակներ տանելով Մարիոն Բարտոլի, Ագնեշկա Ռադվանսկու և Լի Նաի նկատմամբ, տիրացավ WTA մրցաշարերի մենախաղերի իր իններորդ տիտղոսին։ Իր ուժերի նկատմամբ վստահությունը թույլ է տալիս հաջող ելույթ ունենալ Australian Open մրցաշարում։ Առանց խոչընդոտների հասնելով քառորդ եզրափակիչ, Ազարենկան, այնուհետև, դժվարին պայքարում հաջողության է հասնում Ագնեշկա Ռադվանսկու և Կիմ Կլեյստերսի նկատմամբ և կարիերայի ընթացքում առաջին անգամ իրավունք է նվաճում մասնակցելու Մեծ Սաղավարտի մենախաղերի եզրափակիչին։ Համաշխարհային դասակարգման աղյուսակի առաջին հորիզոնականի և մրցաշարի հաղթողի տիտղոսի համար վճռորոշ մրցախաղում Վիկտորյան ավելի քան վստահորեն հաղթում է Մարիա Շարապովային՝ 6:3, 6:0 : Այնուհետև, չնայած փոքրիկ վնասվածքին, Ազարենկան բառձռ մակարդակի վրա է անց կացնում Կատարի Premier 5 մրցաշարը, որտեղ հինգ խաղերի ընթացքում հակառակորդուհիներին զիջում է ընդամենը 18 գեյմ։
Մարտին, Ինդիանա Ուելսի բարձր կարգի մրցաշարում հաղթելուց հետո, բելառուս թենիսիստուհու անպարտելի խաղերի քանակը հասնում է 23-ի։ Ամենադժվարին մրցախաղը՝ տիտղոսի նվաճման ճանապարհին, անց կացվեց մեկնարկում։ Դժվարին պայքարում, միայն վճռորոշ սեթի թայ բրեյքում, նա կարողոցավ հաջողության հասնել համաշխարհային դասակարգման աղյուսակի 37-րդ հորիզոնականը զբաղեցնող գերմանուհի Մոնա Բարտելի նկատմամբ։ Այնուհետև մրցակցուհիները սկսեցին բարելավել իրենց մարզավիճակը և Ազարենկայի ելույթները դադարեցին համատարած հաղթանակների շարք լինելուց։ Մայամիում նա դժվարությամբ չորրորդ շրջանում կարողանում է հաղթանակ տանել Դոմինիկա Ցիբուլկովայի նկատմամբ, իսկ այնուհետև, քառորդ եզրափակիչում, զիջում է Մարիոն Բարտոլիին։ Հողածածկի վրա նա մասնակցում է Շտուտգարտի և Մադրիդի մրցաշարերի եզրափակիչներին, սակայն երկու անգամն էլ զիջում է։ Անհաջող է դասավորվում նաև հողածածկի շրջանի ավարտը։ Roland Garros-ում հասնելով լոկ չորրորդ շրջան, Ազարենկան կորցնում է համաշխարհային դասակարգման առաջին ռակետի կոչումը։ Անձնական մրցաշարերին Վիկտորյայի կենտրոնացումը ազդում է Բելառուսիայի հավաքականի կազմում նրա արդյունքների վրա՝ երկու խաղում (ամերիկուհիների և շվեյցարուհիների դեմ) հավաքականը պարտվում է ընդհանում 1-9 հաշվով և նորից դուրս է մնում տարածքային մրցաշարից։
Մրցաշրջանի հյուսիսամերիկյան հատվածում Ազարենկան հասնում է US Open մրցաշարի եզրափակիչ, հաղթանակի հասնելով Մարիա Շարապովայի և Սամանտա Ստոսուրի հետ դժվարին խաղերում և զիջում է Սերենա Ուիլյամսին։ Այնուհետև՝ առողջական փոքրիկ խնդիրներից հետո, Վիկտորյան հաղթանակով է ավարտում Պեկինի մրցաշարը (կրկին առավելության հասնելով Մարիա Շարապովայի նկատմամբ) և Լինցում, որից հետո, հաղթելով նաև Եզրափակիչ մրցաշարի մի քանի խաղերում, օրացույցային տարվա արդյունքներով, ապահովում է դասակարգման աղյուսակի առաջին հորիզոնականը։
2013 թվական
Մրցաշրջան 2013-ը կրկին սկսվում է երկարատև անպարտելի շարքից։ Բելառուս թենիսիտստուհին հավասարը չունի առաջին երեք մրցաշարում՝ պաշտպանելով Australian Open մրցաշարի տիտղոսը (եզրափակիչում առավելության հասնելով Լի Նաի նկատմամբ) և Դոհայի խոշոր մրցաշարում (եզրպափակիչում հաղթելով Սերենա Ուիլյամսին)։ Դասակարգման աղյուսակի առաջին հորիզոնականը պահպանել, սակայն, չի հաջողվում։ Սերենա Ուիլյամսը, բարելավելով իր 2012 թվականի արդյունքները, Կատարի մրցաշարից հետո իրեն է վերադարձնում առաջին հորիզոնականը։ Այնուհետև բելառուս թենիսիտուհին, աստիճանաբար, ավելի է զիջում արդյունքների կայունությամբ, սկզբում, ամերիկուհուն, իսկ այնուհետև, նաև, Մարիա Շարապովային, իսկ ժամանակ առ ժամանակ հայտնվող ոտքերի հետ խնդիրները միայն օգնում են մրցակցուհիներին։ Այդպիսի խնդիրներից մեկը Ազարենկաին երկու ամսով շարքից հանում է, իսկ երկրորդը ստիպում է հանվել Ուիմբլդոնի մրցաշարից առաջին շրջանից հետո ։ Այնուամենայնիվ, վնասվածքներից վերականգնվելով, Վիկտորյան հասնում է լավ արդյունքների։ Օգոստոսի սկզբին նա հասնում է Կարլսբադի մրցաշարի եզրափակիչ (զիջելով Սամանտա Ստոսուրին), իսկ այնուհետև հաղթում է Ցինցինատիի խոշոր մրցաշարում, եզրափակիչում՝ որոշիչ թայ բրեքում, հաղթելով Սերենա Ուիլյամսին։
2014 թվական
2014 թվականը մթագնվում է ոտքի վնասվածքով, որը նրան ստիպում է բաց թողնել մրցաշարջանի հինգ ամիսները և ժամանակից շուտ ավարտել մրցաշրջանը՝ սեպտեմբեր ամսին։ Այնուամենայնիվ Australian Open և Մոնրեալի մրցաշարերում հասնում է քառորդ եզրափակիչ, որտեղ պարտություն է կրում Ագնեշկա Ռադվանսկուց, իսկ US Open մրցաշարի քառորդ եզրափակիչում՝ Եկատերինա Մակարովայից։ Ուիմբլդոնում Ազարենկան պարտություն է կրում երկրորդ շրջանում՝ Բոյանա Ժովանովսկուց։ Բաց է թողնում Roland Garros մրցաշարը։ Այդ ամենի արդյունքում նա տարին ավարտում է համաշխարհային դասակարգման աղյուսակի 32-րդ հորիզոնականում։
Եկամուտներ և հովանավորներ
2013 թվականի օգոստոս ամսին «Ֆորբս» (Forbes) ամսագրի կողմից Ազարենկան անվանվում է աշխարհի չորրորդ ամենաբարձր վարձատրվող մարզուհին։ 2012-2013 թվականների ընթացքում նրա ընդհանում եկամուտը կազմել է 15,7 միլլիոն դոլլար։ 2012 թվականի Ազարենկայի մրցանակային 7,9 միլլիոն դոլլար գումարը համարվում է ռեկորդային կանանց համար՝ ցանկացած մարզաձևում։
Նրան հովանավորող ընկերություններն են հանդիսանում Nike, Wilson, American Express, Six Star Pro Nutrition, InstaForex և Citizen Watch ընկերությունները։ 2013 թվականի հունվարին Red Bull ընկերությունը պայմանագիր է կնքում Ազարենկայի հետ, որը նրան դարձնում է թենիսիստուհու հյութերի մատակարարման գլխավոր ընկերությունը։
Պահվածքը կորտում
Մասնագետները հաճախ քննադատում են մարզուհուն այն բանի համար, որ նա շատ ձայնային էֆեկտներ է արձակում գնդակին հարվածելու ժամանակ ։ Ազարենկային առաջատար դիրքեր են տալիս ձայնային ուժգնության ուժով։ Ուիմբլդոնի մրցաշարում սարքավորումները արձանագրել են 95 դեցիբել ուժգնությամբ և 1,5 վայրկյան տևողությամբ ձայնային աղմուկ ։
Նախկինում մասնագետները նշում էին, նաև, որ Վիկտորյան հակված է խաղի ժամանակ կորցնելու սեփական վերահսկողությունը ։ Քննադատության ևս մեկ առիթ է հանդիսանում այն փաստը, որ Վիկտորյան հաճախ անպատշաճ արտահայտություններ է թույլ տալիս կորտում ։
Արտաքին հղումներ
Կատեգորիա:Բելառուս թենիսիստներ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2012 թվականի Ամառային օլիմպիական խաղերի բրոնզե մեդալակիրներ Կատեգորիա:Պատվո շքանշանի ասպետներ (Բելառուս)
Զախարով (Կրասնոդարի երկրամաս)
Զախարով (Захаров), խուտոր Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։
Արտաքին հղումներ
Կատեգորիա:Ռուսաստանի խուտորներ Կատեգորիա:Կրասնոդարի երկրամասի Ապշերոնսկի շրջանի բնակավայրեր
Դե, սպասիր (թողարկում 9)
Նախաբան
Գայլը կապույտ մայկայով և ննջազգեստի շերտավոր տաբատով երեկոյան հանգստանում է տանն ու դիտում մարզական հաղորդում։ Փորձելով ջարդել ապխտած ձուկը՝ նա ջարդում է շուրջն ամեն ինչ, մինչև էկրանին նկատում է նապաստակին։ Վերջինս նավաստու հագուստով երգում է։ Գայլը փորձում է ձկնով ջարդել հեռուստացույցը, բայց կինեսկոպը մնում է անվնաս և շարունակում է ցուցադրել երգող նապաստակին։ Գայլը գոռում է․ «Դե, նապաստա՛կ․․․ սպասիր», և ջարդում է կինեսկոպը։
Հիմնական մաս
Գայլը նապաստակի հետևից վազում է «Օստանկինո» հեռուստակենտրոն, որտեղ նրանց հետ պատահում են տարբեր արկածներ։ Փնտրելով նապաստակին՝ գայլն անցնում է տարբեր ստուդիաների կողքով, որտեղ նկարահանվում են «Բարի գիշեր, երեխաներ» («Спокойной ночи, малыши!»), հաղորդման, առավոտյան մարմնամարզության թողարկումները, Վերոնիկա Մավրիկիևնայի ու Ավդոտյա Նիկիտիչնայի ելույթները, Նիկոլայ Օզերովի մարզական հաղորդման թողարկումը, ապա նորից փախչում է հեռարձակման ապարատից, որով հեռարձակվում է մուլտֆիլմ Առաջին համաշխարհային պատերազմի մասին։ Վերջապես գայլը միջանցքում հանդիպում է նապաստակին, և սկսվում է հետապնդումը։ Դրա ընթացքում հերոսները հայտնվում են «Dvornjagi» ռոք խմբի ձայնագրության սենյակում, որի երաժիշտները կատարում են «У попа была собака․․․» երգի բիթ-տարբերակը։ Այդտեղ հերոսները փորձում են նվագակցել․ նապաստակը նվագում է թմբուկ, իսկ գայլն էլեկտրական կիթառը միացնում է սխալ վարդակից, ինչի պատճառով նրան հոսանքը խփում է, և կիթառը պայթում է։ Ապա հերոսները հայտնվում են կրկեսում, որտեղ աճպարար արջերը, որոնց մեջ թաքնվել է նապաստակը, քիչ է մնում ջարդեն գայլի մեջքը՝ կանգնելով նրա վրա։ Դրանից հետո հերոսները հայտնվում են հնագույն ամրոցի դեկորացիաներում, որտեղ նրանց միջև տեղի է ունենում մենամարտ սուսերներով և տարբեր իրերով։ Դերվիշ կատվի տաղավարում գայլը կրկնում է նրա հնարքները։ Որպես նվեր ստանալով ծաղիկների զամբյուղ՝ գայլն այն նետում է գետնին, անհետանում «Օստանկինո» հեռուստակենտրոնում և հայտնվում իր տանը, որտեղ ամեն ինչ ջարդել է, և ասում․ «Դե, նապաստա՛կ․․․ սպասիր»։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1976 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Վյաչեսլավ Կոտյոնոչկինի մուլտֆիլմեր Կատեգորիա:Մուլտֆիլմեր գայլերի մասին Կատեգորիա:Մուլտֆիլմեր նապաստակների մասին Կատեգորիա:Դե, սպասիր
Ժողովածու (1438)
Ժողովածու (1438), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1438 թվի տակ։ Ձեռագիրը գրվել է 1632 թվականին։ Գրված է թղթի վրա, որը ունի 21X15 սմ չափս։ Ձեռագիրը կազմված է 177 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ գրչի՝ 150բ, կնիք՝ 1ա (1792 թ., Յակոբ վարդապետ) ։
Ծանոթագրություններ
Կատեգորիա:Մատենադարանի ձեռագրեր
Վիլա Բելա դա Սանտիսիմա Տրինդադի
1752-1820 թվականներին Վիլա Բելա դա Սանտիսիմա Տրինդադին եղել է Մատու Գրոսուի կապիտանություն կոչված վարչական տարածքի մայրաքաղաքը : Բնակավայրում ներկայումս գործոմ է պատմության մի ոչ մեծ թանգարան :
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր
Փենդլտոն շրջան (Կենտուկի)
Փենդլտոն շրջան (Pendleton County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 725 կմ² է, բնակչությունը՝ 14.877 մարդ (2010 թ. տվյալներով)։ Շրջկենտրոնն է Ֆալմաութ բնակավայրը։ Կազմավորվել է 1798 թ.։
Կատեգորիա:Կենտուկիի շրջաններ
Արարակուարայի ագլոմերացիա (մեզոշրջան)
Արարակուարայի ագլոմերացիա (Mesorregião de Araraquara), վարչական մեզոշրջան Բրազիլիայում մտնում է Սան Պաուլու նահանգի կազմի մեջ։ Բնակչությունը կազմում է 800 644 մարդ 2006 թվականի տվյալով։ Զբաղեցված տարածքը 9455,299 կմ²։ Բնակչության խտությունը 84,7 մարդ/կմ²։
Մոզոշրջանի կազմ
Այս մեզոշրջանի մեջ են մտնում հետևյալ միկրոշրջանները՝
Բոա Վիստա դու Գուրուպի
Արտաքին հղումներ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Գյովջեքյոյ
Գյովջեքյոյ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Մեջիբոժ
Մեջիբոժ (Меджибіж), քաղաքատիպ ավան Ուկրաինայի Խմելնիցկիի մարզի Լետիչևի շրջանում։ Հիմնադրվել է 1146 թվականին։
Գյովջեքյոյ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր Կատեգորիա:Թուրքիայի գյուղեր
Մեջիբոժ
2001 թվականի տվյալներով Մեջիբոժ քաղաքատիպ ավանում բնակվում էր 1 731 մարդ։
Արտաքին հղումներ
Կատեգորիա:Ուկրաինայի Խմելնիցկիի մարզի Լետիչևի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1146 թվականին հիմնադրված բնակավայրեր
Ջոն Կոմոնս
Ջոն Ռոջերս Կոմոնս (John Rogers Commons, ), ամերիկացի տնտեսագետ, ինստիտուցիոնալիզմի տեսության կողմնակից։
Հայրը եղել է գործարար և մի քանի անգամ վաճառել է իր բիզնեսը։ Որպեսզի իր ընտանիքը կարողանա ապահովել, մայրը ստիպված էր աշխատեցնել հյուրատուն։
1904 թ-ից եղել է Վիսկոնսինյան համալսարանի պրոֆեսոր։ 1917 թ. դարձել է Ամերիկյան տնտեսական ասոցիացիայի նախագահ։
1919 թ. Կոմոնսը գրել է «Արտադրական բարեհաճություն» աշխատությունը։ Այստեղ կար աշխատողների և գործատուների միջև համաձայնության գաղափար «փոխզիջումների» միջոցով։
«Ինստիտուցիոնալ տնտեսագիտության տեսություն» (Institutional Economics, 1934) աշխատության մեջ գիտնականը հետազոտության է ենթարկել «խմբային գործողությունները» և «գործարքները»։ Խմբային գործողությունները հսկում են անհատների գործողությունները։ Նրանք նախընտրում են որոշակի իրավական դաշտ։ Ջ. Կոմոնսը հետևում է բաժնետիրական ընկերությունների, արհմիությունների և քաղաքական կուսակցությունների դերին անհատների համակարգված գործողությունների ստեղծման գործում։ Նա նաև առանձնացնում է գործարքների 3 հիմնական տեսակ՝ առևտրային, կառավարման և ռացիոնալացման։ Յուրաքանչյուր գործարք ներառում է բանակցություններ, պարտավորությունների ընդունում և կատարում։ Ամերիկացի գիտնականը նաև ներկայացրել է «խմբային ճնշում» կատեգորիայի տնտեսական հետազոտություն (այդպիսի խմբերի մեջ նա ընդգրկում էր աշխատողներին և գործատուներին, գնորդներին և վաճառողներին, ֆերմերներին և գյուղացիներին, վարկատուներին և վարկառուներին և այլն)։
Կոմոնսի վերջին ախատանքներից է «Կոլեկտիվ գործողությունների տնտեսագիտություն» աշխատությունը։
Ջ. Կոմոնսը առաջարկել է «Սոցիալական կոնֆլիկտների տեսություն»։ Ըստ դրա՝ հասարակությունը մասնագիտացված խմբերի ամբողջությունն է (աշխատողներ, կապիտալիստներ)։ Օրենսդրական կանոնները կարգավորում են հավասար գործարքները։ Հաճախ են հասարակության մեջ առաջանում կոնֆիլկտներ։ Գործարքի մասնակիցները ոչ թե անհատներն են, այլ արհմիություները և գործարար միավորումները։ Պետությունը երաշխավորում է պարտավորությունների կատարում պայմանագրով։
Կապիտալիստական հասարակության փուլերն ըստ Կոմոնսի.
1935 թ. ընդունվեց «Սոցիալական պաշտպանության ակտը»։ Դրանում մեծ ներդրում ունի Կոմոնսը։ Այդ ակտը արտացոլում էր կենսաթոշակային համակարգի ապահովումը ԱՄՆ-ում։
Հղումներ
Կատեգորիա:Ամերիկացի տնտեսագետներ Կատեգորիա:19-րդ դարի տնտեսագետներ Կատեգորիա:20-րդ դարի ամերիկացի տնտեսագետներ Կատեգորիա:Ամերիկացի սոցիոլոգներ
(4361) Նեժդանովա
(4361) Նեժդանովա (Nezhdanova), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 9-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 3,142027 ա. մ., առավելագույնը մոտենում է 2,6211 ա. մ. հեռավորության վրա և հեռանում 3,663 ա. մ. ։ Արեգակի շուրջ մեկ ամբողջական պտույտ է կատարում 2034,29 երկրային օրվա ընթացքում, իր ուղեծրով շարժվելով միջինում 0,176966 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,73° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վոլյա-Սվիչևսկայա
Վոլյա-Սվիչևսկայա (Воля-Свійчівська, Wolica Swojczowska), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1936 թվականին։
2001 թվականի տվյալներով Վոլյա-Սվիչևսկայա գյուղում բնակվում էր 117 մարդ։ Բնակավայրը զբաղեցնում է 0,573 կմ² տարածք։ Բնակչության խտությունը կազմում էր 204,19 մարդ/կմ²։
Պանսկոե (գյուղ, Նովոդուգինսկի շրջան)
Պանսկոե (Панское), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Փերի շրջան (Կենտուկի)
Փերի շրջան (Perry County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 886 կմ² է, բնակչությունը՝ 28.712 մարդ (2010 թվականին տվյալներով)։ Շրջկենտրոնն է Հազարդ բնակավայրը։ Կազմավորվել է 1820 թվականին։
Կատեգորիա:Կենտուկիի շրջաններ
Վալերմոզա
Վալերմոզա (Vallermosa), կոմունա Իտալիայում՝ Սարդինիա մարզի Կալիարի գավառում ։ Սահմանակից է Դեչիմոպուտցու, Իգլեզիաս, Սիլիկուա, Վիլլաչիդրո, Վիլլազոր համայնքներին ։
Բնակչությունը՝ 2.010 մարդ, բնակչության խտությունը 32,52 կմ²։ Զբաղեցնում է 61,81 կմ² տարածք։ Փոստային ինդեքս՝ 9010։ Հեռախոսային կոդ՝ 0781։
Բնակավայրի հովանավոր համարվում է սուրբ Լյուցիֆերը։
Լուխի
Լուխի (ლუხი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Դիրք
Գյուղը գտնվում է ծովի մակարդակից 750 մետր բարձրության վրա։ Շրջկենտրոն Մեստիայից հեռու է 66 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 43 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Ժողովածու (1566)
Ժողովածու (1566), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1566 թվի տակ։ Ձեռագիրը գրվել է 1381 (ուղղելի՝ 1357 թ․) թվականին Ատոմ գրիչի կողմից Մաղարդավանքում։ Կազմող՝ Գրիգոր, Հովհաննես։ Ստացողը եղել է Սիմեոնը։ Գրված է թղթի վրա, որը ունի 15,8×12,5 չափս։ Ձեռագիրը կազմված է 381 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշազարդ, աստառը՝ դրոշմազարդ կտավ։ Հիշատակարաններ՝ գրչի՝ 334ա, հետագայի՝ 335ա (1358 թվական), կազմողի՝ 335բ (1496 թվական), 381ա (1674 թվական) ։
Ծանոթագրություններ
Կատեգորիա:Մատենադարանի ձեռագրեր
Միխունկի
Միխունկի (Михунки), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Միխունկի գյուղում բնակվում էր 65 մարդ։ Բնակավայրը զբաղեցնում է 0,455 կմ² տարածք։ Բնակչության խտությունը կազմում էր 142,86 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Լետիչևի շրջանի բնակավայրեր Կատեգորիա:Ուկրաինայի գյուղեր
Կրոնի հիվանդություն
Կրոնի հիվանդություն (Crohn's disease, կոչվում է նաև գրանուլեմատոզ էնտերիտ (աղեբորբ), տրանսմուրալ էնտերիտ, տեղային (ռեգիոնար) էնտերիտ, ծանր քրոնիկ գրանուլեմատոզ բորբոքում), աղիների քրոնիկ բորբոքային հիվանդություն, որը կարող է ախտահարել աղեստամոքսային տրակտի ցանկացած հատված՝ բերանի խոոռոչից մինչև հետանցք ։ Ախտանիշները ներառում են որովայնի ցավ, փորլուծություն (որը կարող է լինել արյունային, եթե բորբոքումը ծանր է ընթանում), տենդ և քաշի կորուստ ։ Արտաաղիքային բարդությունները ներառում են սակավարյունություն, մաշկի ցան, հոդաբորբ, աչքի բորբոքում և թուլություն ։ Մաշկի ցանը կարող է պայմանավորված լինել այնպիսի վարակային գործընթացով ինչպիսիք են գանգրենոզ պիոդերմիան կամ հանգուցավոր էրիթեման ։ Աղիքային անանցանելիությունը կարող է լինել քրոնիկ բորբոքման բարդություն և հանդիսանալ ռիսկի գործոն աղիների քաղցկեղի համար ։ Չնայած Կրոնի հիվանդության պատճառագիտությունը հայտնի չէ, սակայն համարվում է, որ գենետիկորեն նախատրամադրված անձանց մոտ այն պայմանավորված է շրջակա միջավայրի, իմուն և մանրէային գործոնների ազդեցությամբ ։ Որպես արդյունք առաջանում է քրոնիկ բորբոքային գործընթաց, երբ օրգանիզմի իմուն համակարգը՝ հավանաբար ուղղվելով մանրէային հակածնի դեմ, գրոհում է աղեստամոքսային տրակտը ։
Չնայած Կրոնի հիվանդությունը իմուն միջնորդված հիվանդություն է, սակայն չի հանդիսանում աուտոիմուն հիվանդություն, քանի որ իմուն համակարգը չի դրդվում անմիջապես օրգանիզմի կողմից ։ Հստակ պատճառը հայտնի չէ, սակայն հնարավոր է պատճառը լինի իմունային անբավարարությունը ։ Ռիսկի գործոնների կեսից ավելին կապված է ավելի քանի 70 գեների հետ ։ Ծխողները երկու անգամ ավելի հակված են ունենալու Կրոնի հիվանդություն չծխողների համեմատ ։ Հաճախ հիվանդությունը սկսում է գաստրոէնտերիտից հետո ։ Ախտորոշումը հիմնված է բիոպսիայի, աղիքի պատի վիճակի, բժշկական պատկերի և հիվանդության նկարագրության վրա ։ Նմանատիպ ախտանիշներով այլ վիճակների շարքին են պատկանում գրգռված աղու համախտանիշը և Բեխչետի հիվանդությունը ։
Դեռևս չկան դեղորայքային կամ վիրահատական միջոցներ, որոնք կարող են բուժել Կրոնի հիվանդությունը ։ Բուժական միջոցառումները ուղղված են ախտանիշների բարելավմանը, ախտադադարի պահպանմանն ու սրացման կանխարգելմանը ։ Նոր ախտորոշված անհատների մոտ սրացումը կանխարգելելու համարկորտիկոստերոիդները կարող են օգտագործվել կարճատև կուրսով զուգորդելով այն մետոտրեքսատի կամ թիոպուրինի հետ ։ Կրոնի հիվանդությամբ անհատներին խորհուրդ է տրվում դադարեցնել ծխելը ։ Այս հիվանդությունն ունեցող յուրաքանչյուր հինգերորդ անհատ ամեն տարի ընդունվում է հիվանդանոց և տասը տարվա կտրվածքով նրանցից կեսին անհրաժեշտ է լինում վիրահատական միջամտություն ։ Չնայած վիրահատական միջամտությունները պետք է կատարել հնարավորինս հազվադեպ, սակայն թարախակույտի, աղիքային անանցանելիության և քաղցկեղի դեպքում դրանք անհրաժեշտություն են ։ Հիվանդության սկզբից ութ տարի անց խորհուրդ է տրվում մի քանի տարի պարբերությամբ կատարել կոլոնոսկոպիա աղիների քաղցկեղի վաղ հայտնաբերման համար ։
Եվրոպայում և Հյուսիսային Ամերիկայում Կրոնի հիվանդությունը ախտահարում է մոտ 3.2 հոգու 1000 մարդու հաշվարկով ։ Ասիայում և Աֆրիկայում այն ավելի քիչ է տարածված ։ Պատմականորեն այս հիվադությունն ավելի տարածված էր զարգացած երկրներում, սակայն հիվանդության տեմպերը աճում են հատկապես զարգացող երկրներում սկսած 1970-ականներից ։ 2015 թվականին աղիների բորբոքային հիվանդություններից մահացել է 47,400 մարդ , ընդ որում Կրոնի հիվանդությամբ տառապողների կյանքի սպասվող միջին տևողությունը որոշակիորեն նվազել է ։ Հիվանդությունը կարող է ի հայտ գալ ցանկացած տարիքում, սակայն ավելի հակված է սկսել կյանքի երկրորդ և երրորդ տասնամյակում  ։ Հիվանդությունը հավասարապես է ախտահարում տղամարդկանց և կանանց ։ Հիվանդությունը անվանվել է գաստրոէնտերոլոգ Բյուրիլ Բերնարդ Կրոնի պատվին, ով 1932 թվականին Նյու-Յորքի Մաունթ Սայնա հոսպիտալում իր երկու կոլեգաների հետ համատեղ նկարագրեց բարակ աղու և զստաղու վերջնահատվածի բորբոքմամբ մի շարք հիվանդների ։
Աղեստամոքսային համակարգ
Բազմաթիվ հիվանդներ ունենում են ախտանիշներ հիվանդության ախտորոշումից տարիներ առաջ ։ Սովորաբար սկիզբը 15-30 տարեկանում է, սակայն կարող է լինել ցանկացած տարիքում ։ Հիվանդության սկզբնական ախտանիշները ավելի մեղմ են արտահայտված քան խոցային կոլիտի դեպքում, որը պայմանավորված է նրա կտրտված տեղակայմամբ և հյուսվածքների ախտահարման խորությամբ։ Կրոնի հիվանդություն ունեցողների մոտ ի հայտ են գալիս հիվանդության ախտադադարի և սրացման քրոնիկ կրկնվող շրջաններ ։ Սովորաբար որովայնի աջ ստորին հատվածում տեղակայված ցավը լինում է հիվանդության առաջին նշանը ։ Այն սովորաբար զուգակցվում է արյունային կամ ոչ արյունային փորլուծության հետ, հատկապես այն անձանց մոտ ովքեր վիրահատվել են այս հիվանդության կապակցությամբ։ Փորլուծության բնույթը պայմանավորված է ախտահարված օջախի տեղակայումից՝ հաստ կամ բարակ աղի։ Զստաղիքի (բարակ աղիքի վերջնահատված) բորբոքմանը բնորոշ է մեծ ծավալի ջրային կղանքի առաջացում։ Հաստ աղու բորբոքմանը ավելի բնորոշ է փոքր քանակության հաճախակի կղազատում։
Կղանքային զանգվածները կարող են լինել ջրայինից մինչև պինդ կոնսիստենցիայի։ Ծանր դեպքերում կարող են լինել օրական 20-ից ավելի անգամ կղազատման ակտեր այդ թվում նաև գիշերային ժամերին ։ Կղանքում արյան առկայությունն ավելի բնորոշ է խոցային կոլիտին, սակայն կարող է դիտվել նաև Կրոնի հիվանդության հաստաղիքային ձևի դեպքում ։ Այս պարագայում եթե կա արյուն կղանքում, ապա այն կարող է լինել ալ կարմիրից մինչև մուգ կարմիր։ Ծանր դեպքերում կարող է դիտվել առատ արյունահոսություն։ Լրացուցիչ անհանգստության պատճառ կարող են դառնալ մետեորիզմն ու վքնածությունը ։ Որովայնային ցավն ավելի արտահայտված է աղիքային ստենոզի հատվածներում։ Մշտական փսխումն ու սրտխառնոցը խոսում են բարակ աղիքի խցանման կամ ստամոքսի, պիլորուսի, դուոդենումի հետ կապված խնդրի մասին ։ Կրոնի հիվանդությունը երբեմն կարող է զուգակցվել առաջնային սկլերոզացնող խոլանգիտի հետ, որը լեղուղիների բորբոքային հիվանդություն է, չնայած խոցային կոլիտին այն ավելի բնորոշ է ։
Հարհետանցքային դիսկոմֆորտը կարող է արտահայտված լինել Կրոնի հիվանդության դեպքում։ Քորի ու ցավի առկայությունը հետանցքի շրջանում կարող է վկայել բորբոքման, խուղակի, թարախակույտի կամ էլ հետանցքի ճաքի առկայության մասին։ Հարհետանցքային մաշկային բարորակ գոյացությունների առկայությունը ևս բնորոշ է Կրոնի հիվանդությանը և կարող է վկայել կոլոռեկտալ պոլիպների մասին ։ Կրոնի հիվանդության հարհետանցքային արտահայտությունները կարող են ուղեկցվել նաև անկղապահությամբ։ Բերանի խոռոչում կարող են դիտվել կրկնվող խոցեր (աֆտոզ բերանաբորբ)։ Կերակափողն ու ստամոքսն ավելի հազվադեպ են ախտահարվում և ուղեկցվում են դժվարացած կլման ակտով՝ դիսֆագիայով, փսխումով, որովայնի վերին հատվածների ցավով ։
Համակարգային
Կրոնի հիվանդությունը լինելով քրոնիկ բորբոքային հիվանդություն առաջացնում է բազմաթիվ համակարգային ախտանիշներ ։ Երեխաների շրջանում տարածված է աճի կանգը։ Բազմաթիվ երեխաների մոտ առաջին անգամ ախտորոշվում է Կրոնի հիվանդությունը հիմնվելով աճի կանգի վրա ։ Քանի որ այս հիվանդությունը հաճախ արտահայտվում է սեռական հասունացման ընթացքում հետևաբար երեխաների ավելի քանի 30%-ի մոտ կարող է դիտվել աճի հապաղում ։ Տենդը ևս կարող է լինել համակարգային ախտանիշ, չնայած 38.5 °C-ից բարձր ջերմաստիճան հազվադեպ է հանդիպում, բացառությամբ թարախակույտի առկայության դեպքում ։ Ավելի մեծ տարիքային խմբում, Կրոնի հիվանդությունն արտահայտվում է քաշի անկումով, որը սովորաբար պայմանավորված է սննդից հրաժարվելով, ախորժակի բացակայությամբ, քանի որ աղիքային ախտանիշների առկայության դեպքում սննդի ընդունման հետ կապված հիվանդների ինքնազգացողությունը վատթարանում է ։ Հիվանդների քաշի անկումը կարող է նաև լինել բարակ աղիքի լայնածավալ ախտահարման պատճառով առաջացած ածխաջրերի և ճարպերի մալաբսորբցիայով (ներծծման խանգարում) ։
Արտաաղիքային
Բացի տեղային և համակարգային ախտանիշներից Կրոնի հիվանդությունը կարող է ախտահարել նաև այլ օրգան-համակարգեր ։ Դրանցից աչքի առաջային մասի բորբոքման՝ ուվեիտի դեպքում առաջանում է մշուշոտ տեսողություն, աչքի ցավ, հատկապես լույսի ազդեցության դեպքում (ֆոտոֆոբիա) ։ Բորբոքումը կարող է ընդգրկել նաև աչքի սպիտակ հատվածը (սկլերա, սպիտապատյան), որը կոչվում է էպիսկլերիտ ։ Ինչպես էպիսկլերիտը, այնպես էլ ուվեիտը բուժման բացակայության դեպքում բերում են կուրության։
Զստաղու ախտահարման դեպքում լեղաթթուների հետներծծումը բարակ աղիքից տուժում է և լեղին արտազատվում է կղանքի հետ, արդյունքում խոլեստերոլ/լեղի հարաբերությունը լեղապարկում աճում է բարձրացնելով լեղաքարերի առաջացման ռիսկը ։
Կրոնի հիվանդությունը ասոցացված է ռևմատոլոգիական հիվանդություններից շճաբացասական սպոնդիլոարթրոպաթիայի հետ ։ Հիվանդությունների այս խումբը բնորոշվում է մեկ կամ մեկից ավելի հոդերի բորբոքմամբ(հոդաբորբ), էնթեզիտով՝ մկանի ոսկրին ամրացման հատվածի բորբոքմամբ ։ Կրոնի հիվանդության դեպքում հոդաբորբը բաժանվում է երկու տեսակի։ Առաջինի դեպքում ախտահարվում են խոշոր հոդերը՝ ծնկան (առավել հաճախ), կոնքազդրային, ուսային, արմնկային ։ Երկրորդ դեպքում ախտահարվում են ձեռքի և ոտնաթաթի սիմետրիկ տեղակայված հինգ և ավել մանր հոդեր ։ Եթե հոդաբորոբի դեպքում ախտահարվի ամբողջ ողնաշարը կառաջանա անկիլոզացնող (անշարժացնող) սպոնդիլիտ, իսկ սրբոսկրազստային հոդի ախտահարման դեպքում՝ սակրոիլեիտ ։ Հոդաբորբի ախտանիշները ներառում են ցավոտ, այտուցված, տաք, սահմանափակված շարժունակությամբ և ֆունկցիայով հոդեր ։
Կրոնի հիվանդությունը կարող է ընդգրկել նաև մաշկը, արյան և էնդոկրին համակարգերը։ Մաշկային առավել տարածված ախտահարումներից է հանգուցավոր էրիթեման, այն ենթամաշկային բջջանքի բորբոքային գործընթաց է, դրսևորվում է խտրոցային պանիկուլիտով (ենթամաշկային ճարպաբջջանքի բորբոքում) և արտահայտվում է սրունքների վրա մաշկից բարձր, ցավոտ կարմիր հանգույցիկների առկայությամբ ։ Մեկ այլ մաշկային ախտահարում է գանգրենոզ պիոդերմիան, որն իրենից ներկայացնում է ցավոտ խոցոտվող հանգույցիկ է։ Կրոնի հիվանդությունը բարձրացնում է թրոմբների առաջացման ռիսկը, ստորին վերջույթի ցավոտ այտուցվածությունը կարող է լինել խորանիստ երակների թրոմբոզի նշան, իսկ դժվարացած շնչառությունը թոքային էմբոլիզմի նշան։ Կրոնի հիվանդության հաճախակի արտահայտություններից է նաև աուտոիմուն հեմոլիտիկ անեմիան, որի դեպքում իմուն համակարգը գրոհում է էրիթրոցիտների վրա։ Այն արտահայտվում է հոգնածության զգացումով, գունատությամբ և սակավարյունությանը բնորոշ այլ նշաններով։ Կրոնի հիվանդության դեպքում կարող են նաև լինել թմբկափայտի մատներ՝ մատների ծայրերի դեֆորմացիա։ Կրոնի հիվանդությունը հանդիսանում է ռիսկի գործոն օստեոպորոզի՝ ոսկրերի փխրունության զարգացման համար, որը բարձրացնում է ոսկրերի կոտրվածքների զարգացման հավանականությունը ։
Կրոնի հիվանդության դեպքում կարող է զարգանալ վիտամին B12 պակասորդային, ֆոլաթթու պակասորդային, երկաթ պակասորդային սակավարյունություններ կամ քրոնիկ հիվանդության սակավարյունություն ։ Ամենահաճախը հանդիպում է երկաթ պակասորդային սակավարյունությունը, որի պատճառներն են քրոնիկ արյան կորուստը, սննդի նվազ ընդունումը, կայուն բորբոքումը (բարձրացնում է հեփսիդինի մակարդակը) և տասներկու մատնյա աղում երկաթի ներծծման ընկճումը ։ Քանի որ Կրոնի հիվանդությունը առավելապես ախտահարում է զստաղիքի վերջնահատվածը, որտեղ կատարվում է վիտամին B12/ կաստլի ներքին գործոն կոմպլեքսի ներծծումը, ապա կարող ենք տեսնել B12 պակասորդային սակավարյունություն ։ Սա ավելի շատ հանդիպում է զստաղիքի մասնահատումից (ռեզեկցիա) հետո ։ Աղիճ աղիքի և տասներկու մատնյա աղիքի ընդգրկման պարագայում խանգարվում են մի շարք այլ սննդանյութերի ներծծումը, այդ թվում ֆոլաթթվի։ Ստամոքսի ախտահարման դեպքում ընկճվում է Կաստլի ներքին գործոնի սինթեզը։
Կրոնով հիվանդները ունենում են նաև բարակ աղիքի մանրէներեի հավելյալ աճի համախտանիշ, որն ունի նմանատիպ ախտանիշներ ։
Բերանի խոռոչում գրանուլեմատոզ շրթնաբորբը և այլ տեսակների դիմածնոտային գրանուլեմատոզները, թարախային բերանաբորբը, կրկնվող աֆտոզ բերանաբորբը, աշխարհագրական լեզուն և միգրացվող բերանաբորբը ավելի շատ տարածված են Կրոնի հիվանդություն ունեցողների մոտ քան ընդհանուր պոպուլյացիայում ։
Պատճառագիտություն
Չնայած հստակ պատճառն անհայտ է, բայց համարվում է որ այն պայմանավորված է շրջակա միջավայրի գործոններով և գենետիկ նախատրամադրվածությամբ ։ Կրոնի հիվանդությունը առաջիններից է, որի համար գենետիկ ռիսկի գործոնների և իմուն համակարգի կապը մանրամասնորեն ուսումնասիրվել է ։ Յուրաքանչյուր ռիսկային մուտացիա ունի իր ներդրումը Կրոնի զարգացման հարցում (մոտավորապես 1:200)։ Գենետիկ տվյալները և իմուն համակարգի վիճակը ցույց են տալիս բնածին իմուն համակարգի անբավարարությունը ։ Այս տեսանկյունից քրոնիկ բորոբոքումը առաջանում է երբ ադապտիվ իմուն համակարգը փորձում է կոմպենսացնել բնածին իմուն համակարգի թերգործունեությունը ։
Գենետիկա
Կրոնի հիվանդությունն ունի գենետիկ բաղադրիչ ։ Այս պատճառով հիվանդների հարազատ քույրերի և եղբայրների մոտ 30 անգամ ավելի հաճախ է դեիտվում այս հիվանդությունը քան ընդհանուր պոպուլացիայում։
Առաջին հայտնաբերված մուտացիան, որը կապված է Կրոնի հիվանդության հետ NOD2 գենի հաշվառման շրջանակի շեղման տիպի մուտացիան է (նաև հայտնի է որպես CARD15 գեն), որից հետո հայտնաբերվեցին կետային մուտացիաները ։ Ավելի քանի 30 գեներ ասոցացված են Կրոնի հիվանդության հետ, որոնցից մեծ մասի գործառույթը հայտնի է։ Օրինակ XBP1 գենի մուտացիան, որը ներառված է էնդոպլազմային ցանցի չֆոլդավորված սպիտակուցային պատասխանի ուղու մեջ ։ NOD2/CARD15 գենի տարբերակների դեպքում ընդգրկվում է բարակ աղին ։ Կրոնի հիվանդության հետ կապված այլ լավ ուսումնասիրված գեներից են ATG16L1 , IL23R , IRGM , SLC11A1 ։ Միկոբակտերիալ հիվանդությունների ու աղիների քրոնիկ բորբոքային հիվանդությունների համար պատասխանատու լոկուսների միջև կա նշանակալի կապ ։ Գենոմի հետ կապված հետազոտությունները ցույց են տալիս, որ Կրոնի հիվանդությունը գենետիկորեն կապված է ցելիակայի հետ ։
LRRK2 գենի մի տարբերակի հետ կապված լինելու դեպքում բարձրացնում է Կրոնի առաջացման ռիսկը 70%-ով, մինչդեռ մեկ այլ տարբերակ նվազեցնում է այն 25%-ով։ Այս գենը ապահովում է բջջի նյութափոխանակության վատ արգասիքների հավաքագրման ու ոչնչացման համար պատասխանատու սպիտակուցի սինթեզը, ինչպես նաև ասոցացված է Պարկինսոնի հիվանդության հետ ։
Իմունային համակարգ
Կար հիպոթեզ, որ Կրոնի հիվանդությունը առաջնային T բջջային աուտոոիմուն հիվանդություն է, չնայած ներկայիս վարկածի համաձայն այն առաջանում է բնածին իմունիտետի անբավարարության պատճառով ։ Ավելի ուշ նկարագրվեցին մակրոֆագերի կողմից ցիտոկինների արտադրման խանգարումները, որոնք նպաստում են բնածին իմուն անբավարարությանը և հանգեցնում աղիներում մանրէ-ասոցացված բորբոքային պատասխանին, որտեղ բակտերիային ծանրաբեռնվածությունը բարձր է ։ Մեկ այլ թեորիա վկայում է, որ բորբոքումը պայմանավորված է գերակտիվ Th1 և Th17 ցիտոկինային պատասխանով  ։
Մանրէներ
Կա վարկած, որ կոմենսալ միկրոօրգանիզմների աճի կարգավորումը աղեստամոքսային համակարգում խանգարվում է ինչպես իմուն կարգավորման խանգարման պատճառով այնպես էլ դրա արդյունքում ։
Բազմաթիվ հետազոտություններ որպես պատճառային գործոն առաջարկում են միկոբակտերիում ավիումի ենթատեսակ պարատուբերկուլոզիսը (Mycobacterium avium subspecies paratuberculosis, MAP), որը առաջացնում է նմանատիպ հիվանդություն՝ Ջոնսի հիվանդություն խոշոր եղջերավոր անասունների մոտ ։
NOD2 գենը Կրոնի հիվանդությանը նախատրամադրող գեներից է։ Այն ասոցացված է մակրոֆագերի՝ MAP ֆագոցիտելու նվազած ակտիվության հետ։ Այս նույն գենը աղեստամոքսային համակարգում կարող է ընկճել բնածին և ձեռքբերովի իմունային համակարգերը և ընկճել MAP բակտերիայի հարուցած ինֆեկցիային դիմակայելու ունակությունը ։ MAP-ին ֆագոցիտող մակրոֆագերը արտազատում են TNF-α-ի մեծ քանակություն ։
Այլ հետազոտություններ կապված են էնտերոադհեզիվ Е.coli-ի կոնկրետ շտամերի հետ ։ Ադհեզիվ-ինվազիվ աղիքային ցուպիկը (Adherent-invasive Escherichia coli, AIEC), ավելի հաճախ է հանդիպում Կրոնի հիվանդության դեպքում և ունի կենսաթաղանթ սինթեզելու ուժեղ հատկություն ի համեմատ ոչ-AIEC շտամերի, որոնք կորելացվում են նեյտրոֆիլների բարձր ադհեզիայի ու ինվազիայի  և աուտոֆագիան (բջջի ինքնամարսում) աուտոլիզոսոմալ փուլում ճնշելու ունակության հետ, ինչն էլ հնարավորություն է տալիս բակտերիային գոյատևել բջջի ներսում և հարուցել բորբոքային գործընթաց ։ Բորբոքումը խթանում է AIEC-ի բազմացմանը և զստաղու դիսբիոզին անկախ գենոտիպից ։ AIEC-ի շտամերը ռեպլիկացվում են առավելապես մակրոֆագերի ներսում խթանելով մեծ քանակության TNF-α-ի արտադրություն ։
"Սառը շղթայի" վարկածի համաձայն փսիխոֆիլ բակտերիաները (փսիխոֆիլ են այն բակտերիաներն են, որոնք աճում և բազմանում են ցածր ջերմաստիճանում) ինչպիսիք են Յերսինիան և Լիստերիան նպաստում են հիվանդության առաջացմանը։ Ստատիստիկ կորելացիա է հայտնաբերվել ԱՄՆ-ում և Եվրոպայում սառնարանային տեխնիկայի օգտագործման և հիվանդության աճի միջև ։
Միկոբակտերիայի, այլ պաթոգեն բակտերիաների, Կրոնի հիվանդության և գենետիկ մարկերների միջև կա ակնհայտ կապ ։ Բազմաթիվ մարդկանց մոտ գենետիկ գործոնները նախատրամադրում են MAP-ով հարուցված վարակի առաջացմանը։ Այս բակտերիան սինթեզում է մանին, որը պաշտպանում է ֆագոցիտոզից և՛ իրեն, և՛ այլ բակտերիաներին, արդյունքում առաջնում են շատ երկրորդային վարակներ ։
Դեռևս հստակ պարզ չէ յուրահատուկ բակտերիաների և Կրոնի հիվանդության միջև կապը ։
Կա նախնական ասոցիացիաներ Կանդիդայով կոլոնիզացիայի և Կրոնի հիվանդության միջև ։
Ախտաֆիզիոլոգիա
Կոլոնոսկոպիայի ընթացքում ստացված բիոպսիոն նմուշները անհրաժեշտ են հիվանդության հաստատման նպատակով։ Որոշ բնորոշ նշաններ վկայում են Կրոնի հիվանդության մասին և ցույց են տալիս բորբոքման տրանսմուրալ՝ աղիքի պատի ամբողջ հաստությունն ընդգրկող տիպը ։ Խոցոտումը հատկապես լավ է երևում հիվանդության ակտիվ փուլի ընթացքում, ընդ որում խոցոտված և առողջ հյուսվածքի միջև կտրուկ անցումը բնորոշ է հիվանդությանը և հայտնի է որպես ցատկող,թռիչքաձև, ընդհատվող ախտահարում։ Հաստ աղիքի ախտահարված հյուսվածքը մանրադիտակով դիտելիս երևում է լորձաթաղանթի բորբոքում, նեյտրոֆիլների կուտակում էպիթելի մեջ։ Սա սովորաբար լինում է ավշային կուտակումներն ընդգրկող հատվածներում։ Նեյտրոֆիլները, մոնոնուկլեար բջիջները կարող են ինֆիլտրացնել կրիպտաները առաջացնելով կրիպտիտ կամ աբսցես՝ կրիպտաբսցես։
Գրանուլոմաները՝ մակրոֆագերի ածանցյալների ագրեգատները, որ հայտնի են որպես հսկա բջիջներ, հայտնաբերվում են 50% դեպքերում և շատ բնորոշ են Կրոնի հիվանդությանը։ Կրոնի հիվանդության դեպքում գրանուլոմաներին բնորոշ չի կազեոզ նեկրոզը (պանրանման տեսքով ախտահարում, որը բնորոշ է տուբերկուլոզին)։ Բիոպսիոն նմուշները կարող են ցույց տալ լորձաթաղանթի քրոնիկ վնասում, որն արտահայտվում է կրիպտաների հարթեցմամբ, ոչ բնորոշ ճյուղավորումներով և հյուսվածքի տիպի փոփոխմամբ (մետապլազիա)։ Նմանատիպ մետապլազիայի տեսակ է Պանետի բջիջների (տեղակայված են բարակ աղիքում և աղիքային բակտերիալ ֆլորայի կարգավորիչ են) մետապլազիան աղեստամոքսային համակարգի այլ հատվածներում ։
Ախտորոշում
Կրոնի հիվանդության ախտորոշումը երբեմն բավականին բարդ է և բազմաթիվ հետազոտություններ են անհրաժեշտ լինում ախտորոշման հաստատման համար ։ Նույնիսկ հետազոտությունների ամբողջ փաթեթի կատարման դեպքում հնարավոր է հստակ ախտորոշումը դնելն անհնար լինի։ Կոլոնոսկոպիան մոտ 70% դեպքերում արդյունավետ է, մնացած հետազոտությունները պակաս արդյունավետ են։ Բարակ աղիքի ախտահարումն ավելի դժվար է հայտնաբերելը, քանի որ դասական կոլոնոսկոպիայի համար հասանելի է հաստ աղին ու բարակ աղիքի ծայրային հատվածները։ Այս դեպքում պատիճային էնդոսոկոպիան օգնում է ախտորոշման հարցում ։ Հսկա բազմակորիզ բջիջները Կրոնի հիվանդության դեպքում հաճախ հանդիպող նշան են, իսկ գունափոփոխ որքինի դեպքում ավելի քիչ է դիտվում ։
Քրիս Բոշ
Քրիստոֆեր Ուեսոն Բոշ (Christopher Wesson Bosh, ), ամերիկացի նախկին բասկետբոլիստ, ծանր հարձակվող և կենտրոնական։ Հայտնի է Բասկետբոլի ազգային ասոցացիայի (NBA) «Տորոնտո Ռեպտորս» և «Մայամի Հիթ» ակումբներում ունեցած մարզական կարիերայով։
Կրոնի հիվանդություն
Դասակարգում
Կրոնի հիվանդությունը աղիների քրոնիկ բորբոքային հիվանդությունների տեսակ է և որպես կանոն ախտահարում է աղեստամոքսային համակարգը և դասակարգվում է ախտահարված հատվածների հիման վրա։ Տարբերում են իլեիտ, կոլիտ, իլեոկոլիտ, գաստրոդուոդենալ տարբերակ, յեյունոիլեիտ։ 50% դեպքերում դիտվում է իլեոկոլիտ, երբ ընդգրկվում են հաստ աղին և զստաղին (բարակ աղիքի ծայրային հատվածը, որը միացնում է բարակ և հաստ աղիները) միաժամանակ։ 30% դեպքերում դիտվում է իլեիտ՝ ախտահարվում է միայն զստաղին։ 20% դեպքերում լինում է կոլիտ, որն ախտահարում է հաստ աղին և դժվար է այն տարբերակել խոցային կոլիտից։
Ստամոքս-կերակրափողային տարբերակի դեպքում բորոբոքային գործընթացը տեղակայվում է ստամոքսում և բարակ աղու սկզբնական հատվածում՝ 12-մատնյա աղում։ Յեյունոիլեիտի դեպքում առաջանում են բորբոքային բծեր բարակ աղիքի միջնահատվածում՝ աղիճ աղիքում ։ Հիվանդությունը կարող է ընդգրկել աղեստամոքսային համակարգի ցանկացած հատված՝ բերանից մինչև հետանցք։ Այնուամենայնիվ ախտահարված օջախները կարող են լինել այս դասակարգումից դուրս, տեղակայվելով այլ հատվածներում ։
Քրիս Բոշ
Ծնվել է ԱՄՆ Տեխաս նահանգի վարչակենտրոն Դալաս քաղաքում։ Տեխասում արժանանալով «միստր բասկետբոլ» տիտղոսին, 1 տարի Ջորջիայի տեխնոլոգիական ինստիտուտում ընտրվել է 2003 թվականի NBA-ի դրաֆթի 4-րդ համարի ներքո՝ «Տորոնտո Ռեպտորսի» կողմից։ «Տորոնտոյում» անցկացրած տարիներին համարվել է լիգայի ամենաերիտասարդ աստղերից մեկը։ 11 անգամ ճանաչվել է NBA աստղ (NBA All-Star) և 1 անգամ ընդգրկվել «All-NBA» խորհրդանշական հավաքականում։
2010 թվականից մինչև 2017 թվականը ելույթ է ունեցել «Մայամի Հիթ» ակումբում, որի կազմում երկու անգամ անընդմեջ դարձել է NBA-ի չեմպիոն՝ 2012 և 2013 թվականներին։
Կրոնի հիվանդություն
Դասակարգում
Կրոնի հիվանդությունը կարող է նաև դասակարգվել ըստ հիվանդության առաջընթացի։ Այս դասակարգումը հաստատվել է Վիենական հիվանդությունների դասկարգման խորհդրում ։ Կրոնի հիվանդության արտահայտման երեք տեսակներ կան՝ նեղացնող, թափանցող(պենետրացվող) և բորբոքային։ Նեղացնող տարբերակի դեպքում առաջանում է աղիների նեղացում, որը կարող է հանգեցնել կղանքային զանգվածների հաստության փոփոխության, աղիների խցանման։ Պենետրացվող տարբերակի դեպքում առաջանում են խուղակներ աղիների և այլ կառուցվածքների միջև, օրինակ՝ մաշկի։ Բորբոքային տարբերակի դեպքում (չպենետրացվող, չնեղացնող) առաջանում է բորոբոքում առանց նեղացման և խուղակների ։
Քրիս Բոշ
Եղել է Միացյալ Նահանգների բասկետբոլի ազգային հավաքականի անդամ, որի կազմում նվաճել է ոսկե մեդալ Պեկինի օլիմպիական խաղերում։
Կրոնի հիվանդություն
Էնդոսկոպիա
Կոլոնոսկոպիան հանդիսանում է Կրոնի հիվանդության ախտորոշման լավագույն մեթոդ, քանի որ հնարավորություն է տալիս ուղղակիորեն տեսանելի դարձնել հաստ աղին և զստաղիքի վերջնահատվածը ու ստանալ հիվանդության ընդգրկումը փաստող նմուշ։ Որոշ դեպքերում հիվանդությունը կարող է շրջանցել զստաղիքի վերջնահատվածը, բայց այն փոփոխական է տարբեր մարդկանց մոտ։ Էնդոսկոպիկ միջամտության ընթացքում գաստրոէնտերոլոգը կարող է կատարել բիոպսիա, վերցնել աղիքային հյուսվածքի փոքր նմուշներ և ուղարկել լաբարատոր ախտորոշման հիվանդության ախտորոշումը հաստատելու համար։ Քանի որ Կրոնի հիվանդության 30% դեպքերում ընդգրկվում է միայն զստաղին հետևաբար զստաղիքի վերջնահատվածի կաթետերիզացիան անհրաժեշտ է հիվանդության հաստատման համար։ Էնդոսկոպիայի ժամանակ Կրոնի հիվանդությանը բնորոշ նշան է հաստ աղիքում կամ զստաղիքում բծավոր գծերի առկայությունը առանց ուղիղ աղիքի ընդգրկման ։ Պատիճային էնդոսկոպիայի օգտագործման արդյունավետությունը այս պարագայում դեռևս հստակ չէ ։ 40% դեպքերում կոլոնոսկոպիայի ժամանակ հայտնաբերվում է «սալաքարային ճանապարհի» պատկեր պայմանավորված առողջ և խոցոտված հատվածների կողք կողքի գտնվելով։